stanford-oval/wikipedia huggingface dataset:
Adua-luokka
Suunnittelu

Luokan alukset olivat toisintoja Perla-luokan aluksista. Luokan alusten uppouma oli pinta-ajossa 680 ja sukelluksissa 844 tonnia. Alusten pituus oli 60,18 metriä ja niiden leveys 6,45 ja syväys 4,7 metriä.
Aluksilla oli pinta-ajoa varten kaksi 600 hevosvoiman dieselmoottoria, jotka kumpikin oli kytketty omaan akseliin. Sukelluksissa akseleita pyörittivät kaksi 400 hevosvoiman sähkömoottoria. Alukset saavuttivat pinta-ajossa 14 ja sukelluksissa 7,5 solmun nopeuden. Pinta-ajossa 10,5 solmun nopeudella alusten toimintamatka oli 3 180 merimailia. Sukelluksissa neljän solmun nopeudella toimintamatka oli 74 merimailia.
Alusten aseistuksena oli kuusi 533 millimetrin torpedoputkea, joista neljä oli keulassa ja kaksi perässä. Kuhunkin putkeen oli yksi torpedo aluksen varastossa eli aluksella oli kaikkiaan kaksitoista torpedoa. Aluksilla oli lisäksi 100 millimetrin kansitykki. Ilmatorjunta-aseistuksena oli yksi tai kaksi kaksiputkista 13,2 millimetrin konekivääriä.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| R.Smg. Adua | CRDA, Monfalcone | 1. helmikuuta 1936 | 13. syyskuuta 1936 | 14. marraskuuta 1936 | 30. syyskuuta 1941 HMS Gurkhan ja HMS Legionin upottama |
| R.Smg. Alagi | CRDA, Monfalcone | 19. maaliskuuta 1936 | 15. marraskuuta 1936 | 6. maaliskuuta 1937 | poistettu palveluksesta 9. syyskuuta 1943 myyty romutettavaksi 1. helmikuuta 1948 |
| R.Smg. Aradam | CRDA, Monfalcone | 14. maaliskuuta 1936 | 18. lokakuuta 1936 | 16. tammikuuta 1937 | upotettu 4. syyskuuta 1944 |
| R.Smg. Ascianghi | OTO, Muggiano | 20. tammikuuta 1937 | 5. heinäkuuta 1937 | 25. maaliskuuta 1938 | miehistönsä upottama 23. heinäkuuta 1943 |
| R.Smg. Axum | CRDA, Monfalcone | 8. maaliskuuta 1936 | 27. syyskuuta 1936 | 2. joulukuuta 1936 | miehistönsä upottama 28. joulukuuta 1943 |
| R.Smg. Beilul | OTO, Muggiano | 2. heinäkuuta 1937 | 22. toukokuuta 1938 | 14. syyskuuta 1938 | upotettu toukokuussa 1944 |
| R.Smg. Dagabur | Tosi, Taranto | 16. huhtikuuta 1936 | 22. syyskuuta 1936 | 9. huhtikuuta 1937 | upotettu 12. elokuuta 1942 |
| R.Smg. Dessiè | Tosi, Taranto | 20. huhtikuuta 1936 | 22. marraskuuta 1936 | 14. huhtikuuta 1937 | upotettu 28. marraskuuta 1942 |
| R.Smg. Durbo | OTO, Muggiano | 8. maaliskuuta 1937 | 6. maaliskuuta 1938 | 1. heinäkuuta 1938 | miehistönsä upottama 18. lokakuuta 1940 |
| R.Smg. Gondar | OTO, Muggiano | 1. helmikuuta 1936 | 13. syyskuuta 1936 | 14. marraskuuta 1936 | miehistönsä upottama 30. syyskuuta 1940 |
| R.Smg. Lafolè | OTO, Muggiano | 30. kesäkuuta 1937 | 10. huhtikuuta 1938 | 13. elokuuta 1938 | upotettu 20. lokakuuta 1939 |
| R.Smg. Macallè | OTO, Muggiano | 1. maaliskuuta 1936 | 29. lokakuuta 1936 | 1. maaliskuuta 1937 | upotettu 15. kesäkuuta 1940 |
| R.Smg. Neghelli | OTO, Muggiano | 25. helmikuuta 1937 | 7. marraskuuta 1937 | 22. helmikuuta 1938 | upotettu 19. tammikuuta 1941 |
| R.Smg. Scirè | OTO, Muggiano | 30. tammikuuta 1937 | 6. tammikuuta 1938 | 25. huhtikuuta 1938 | upoettu 10. elokuuta 1942 |
| R.Smg. Tembien | OTO, Muggiano | 6. helmikuuta 1937 | 6. helmikuuta 1938 | 1. heinäkuuta 1938 | upotettu 2. elokuuta 1941 |
| R.Smg. Uarsciek | Tosi, Taranto | 2. joulukuuta 1936 | 19. syyskuuta 1937 | 4. joulukuuta 1937 | upotettu 15. joulukuuta 1942 |
| R.Smg. Scebeli | Tosi, Taranto | 12. tammikuuta 1937 | 3. lokakuuta 1937 | 21. joulukuuta 1937 | upotettu 29. kesäkuuta 1940 |
Ado (laulaja)

| Ado> Henkilötiedot |
| --- | --- |
Syntynyt: 24. lokakuuta 2002 (ikä 21) Tokio, Japani
Muusikko
Tyylilajit:  J-pop
Levy-yhtiöt:  Virgin Music ja Geffen Records 
Aiheesta muualla
www.universal-music.co.jp/ado
  [ Muokkaa Wikidatassa ] [ ohje ]  
Ado (s. 24. lokakuuta 2002) on japanilainen laulaja. Hän nousi julkisuuteen vuoden 2020 esikoissinglellä "Usseewa", joka nousi Japanin musiikkilistan kärkeen.
Ado syntyi ja kasvoi lapsuutensa Tokiossa. Hän aloitti uransa julkaisemalla cover-kappaleita japanilaiseen videopalvelu Niconicoon. Vuonna 2020 hän allekirjoitti levytyssopimuksen Universal Music Japanin kanssa. Esikoissinglen menestyksen jälkeen Ado jatkoi singlejen julkaisemista ja tammikuussa 2022 julkaistiin esikoisalbumi "Kyōgen". Ado lauloi jokaisen kappaleen vuoden 2022 elokuvan One Piece Film: Redin soundtrackista, josta elokuvan teemakappale "New Genesis" nousi musiikkilistojen kärkeen.
Aiheesta muualla

Ado Universal Music Japanin sivustolla (japaniksi)
Ahavarotta

| Ahavarotta> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravanleukaiset jyrsijät Sciurognathi
Heimo::  Muridae
Alaheimo::  Varsinaiset rotat ja hiiret Murinae
Suku::  Rotat Rattus
Laji::  adustus
Kaksiosainen nimi
 Rattus adustus  Sody, 1940 
Katso myös
   Ahavarotta Wikispeciesissä  
Infobox OKNimi-testi OKIUCN-testi OK: 
Ahavarotta (Rattus adustus) on rottien sukuun kuuluva jyrsijä. Laji tunnetaan ainoastaan sen holotyypistä, joka on peräisin indonesialaiselta Engganon saarelta Sumatran länsipuolella. Ainoa havainto on 1920-luvulta, joten ahavarotta saattaa olla kuollut sukupuuttoon.
Vaikka Sody määritteli ahavarotan alun perin omaksi lajikseen, hän listasi sen myöhemmin mustarotan alalajiksi.
Aiheesta muualla

ITIS: Rattus adustus (englanniksi)
Puyehuen tulivuori

Puyehue
| --- | --- |
Tyyppi:  tulivuori
Sijainti:  Andit, Chile
Vuoristo:  Andit 
Korkeus merenpinnasta:  2 236 m
Purkautunut viimeksi:  2011
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Puyehuen tulivuori on Chilessä oleva tulivuori. Vuori alkoi purkautua 50 vuoden tauon jälkeen kesäkuussa 2011, ja tuhansia ihmisiä jouduttiin evakuoimaan. Seudulla on myös tapahtunut pieniä maanjäristyksiä.
Näkymä reunalta kraatteriin.
Tulivuorenpurkaus on vaikeuttanut lentoliikennettä Etelä-Amerikan lisäksi Etelä-Afrikassa, Australiassa ja Uudessa-Seelannissa saakka.
Tuhkapilvi 4. kesäkuuta 2011 (Lähde: NASA).
Tuhkapilvi 5. kesäkuuta 2011
Tuhkapilvi 800 km itään ja koilliseen Argentiinan yllä.
Kuvassa näkyy ilmakehässä olevien hiukkasten (aerosolien) tiheys. Mitattu AURA-satelliitin otsonia tarkkailevalla mittarilla (OMI). Kuvan sarjassa näkyy päivät 5. − 13. kesäkuuta (purkauksen alku 4.6
ADB (tietotekniikka)

Naarasliittimen profiili.
ADB (lyhenne sanoista Apple Desktop Bus) on Apple Computerin kehittämä tietokoneen sarjaliitäntäportti, jota käytettiin lähinnä Macintosh-tietokoneissa oheislaitteiden kytkemiseen. Apple lopetti ADB-porttia käyttävien laitteiden valmistamisen vuonna 1999. ADB käyttää mini-DIN -liitäntää.
Historia

Steve Wozniak kehitti ADB:n vuonna 1986. Ensimmäinen ADB-liitäntää käyttävä laite oli syyskuussa 1986 julkaistu Apple IIgs. Macintosh II- ja Macintosh SE -malleista alkaen ADB oli Macintoshien vakiovarusteena vuoteen 1998 saakka, jolloin USB-liitännällä varustettu iMac-sarja julkaistiin. ADB:tä käytettiin myös viimeisissä NeXT-tietokoneissa. Nykyään ADB-liitäntä ei ole enää käytössä, mutta vielä helmikuussa 2005 valmistetut PowerBook- ja iBook-tietokoneet käyttivät ADB-väylää sisäisesti näppäimistön ja kosketuslevyn ja järjestelmän väliseen viestintään.
Aiheesta muualla

About the ADB Manager
Applen ADB-dokumentaatio
Proteasomi

Valkuaisen hajotuslaite eli proteasomi on yksi solun proteiinikomplekseista, joka pilkkoo muualta kuin solukalvosta tulleita solun valkuaisaineita. Solukalvosta ja solun ulkopuolelta tulleita valkuaisaineita pilkkoo lysosomi. Valkuaisen hajotuslaite tunnistaa pilkottavat valkuaisaineet siitä, että niihin on kiinnittynyt ubikitiini-niminen valkuaisaine.
A*-algoritmi

Esimerkki A*-algoritmista.
A*-algoritmi (lausutaan A tähti) on polunetsintäalgoritmi, joka etsii lyhyimmän reitin kahden pisteen välillä. Algoritmia voidaan käyttää myös tekoälyssä ratkaisun etsimiseen hakupuusta. Algoritmia voidaan hyödyntää muun muassa verkkojen reitityksessä ja GPS-paikannuksessa
Algoritmin julkaisivat Peter E. Hart, Nils J. Nilsson ja Bertram Raphael vuonna 1968. A*-algoritmi on samankaltainen kuin toinen yleisesti polunetsintään käytetty Dijkstran algoritmi. A* kehitettiin yhdistämällä heuristiikkaa ja formaali Dijkstran algoritmi.
Kuvaus

Algoritmin tarkoituksena on evaluoida lehtisolmuja funktion  f(n)=g(n)+h(n) avulla, missä  g(n) kuvaa kustannusta saavuttaa tietty solmu ja  h(n) on kustannusarvio solmusta maalitilaan. Tällöin  f approksimoi kustannusta lähtösolmusta maalisolmuun. A*-algoritmi on optimaalinen jos  h on luvallinen. Tämä tarkoittaa sitä, että  h ei koskaan yliarvioi kustannusta saavuttaa maalisolmu.
Protector

Wikisanakirjassa on tähän liittyvä sananselitys: .
Protector tai The Protector voi tarkoittaa ainakin seuraavia asioita:
Suojelija (engl. The Protector), elokuva vuodelta 1985
The Protector (thaim. Tom yum goong), elokuva vuodelta 2005
Protector (engl. The Protector), yhdysvaltalainen televisiosarja vuodelta 2011
s/s Protector, Neptun Oy:n omistama pelastushinaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Protector”, voi hakea sivunnimihaulla, laajalla sivunnimihaulla tai tekstihaulla.
Adnan Dibrani

| Adnan Dibrani |
| --- | --- |

Euroopan parlamentin jäsen
 16.7.2024–  
Ryhmä:  S&D-ryhmä
Henkilötiedot
Syntynyt: 12. helmikuuta 1985 (ikä 39) Mitrovice, Jugoslavia
Kansalaisuus:  ruotsalainen
Tiedot
Puolue:  sosiaalidemokraatit
Adnan Dibrani (s. 12. helmikuuta 1985 Mitrovice, Jugoslavia) on ruotsalainen poliitikko. Dibrani edustaa Ruotsin sosiaalidemokraattista työväenpuoluetta. Dibrani on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Adnan Dibrani Wikimedia Commonsissa
Adnan Dibrani Euroopan parlamentin jäsenet. Euroopan parlamentti.
Adsorptiokuivaus

Adsorptiokuivaus tarkoittaa kosteuden poistamista kaasusta, esimerkiksi paineilman kuivaamista kemikaalien avulla käyttämällä tehtävään suunniteltua adsorptiokuivainta. Adsorptiokuivausta käytetään silloin, kun kastepisteen on oltava erittäin alhainen. Tässä menetelmässä ilma kulkee huokoisen vesimolekyylejä sitovan kuivausaineen läpi, jolloin suurin osa ilman sisältämästä vesihöyrystä sitoutuu kuivausaineeseen.
Adsorptiokuivaimen toiminta

Adsorptiokuivaimessa on yleensä kaksi kuivaustornia, joista toinen kuivaa ja toinen elpyy. Kun toinen torni kyllästyy vedestä, ja toinen on palautunut eli kuivunut, voidaan osia vaihtaa. Vaihto suoritetaan yleensä automaation avulla tietyin väliajoin. Kuivausaineena käytetään mm. silicageeliä ja aktivoitua alumiinioksidia. Elvytystapoja on kaksi, kylmäelvytys ja kuumaelvytys. Kylmäelvyttävissä kuivaimissa elvytys tapahtuu lämpötilaa nostamatta yleensä kuivattua paineilmaa vastavirtaan syöttämällä. Kuumaelvyttävissä kuivaimissa kuivausainetta lämmitetään erillisillä sähkövastuksilla tai kompressorin tuottamalla lämmöllä ja näin saadaan vesihöyry poistettua kuivainaineesta. Kuumaelvytyksellä toimiva kuivaus on huomattavasti taloudellisempi kuivausmenetelmä. Adsorptiokuivainta on helppo käyttää ja huoltaa. Kuivausaineet kestävät yleensä vuosia riippuen siitä, kuinka öljypitoista ilma on.
Adsorptiokuivaus rakentamisessa

Adsorptiokuivaimet soveltuvat tilan kuivaukseen talorakentamisessa. Laitteet toimivat tehokkaimmin lämpötilavälillä 0 °C – 30 °C, jonka saavuttamiseksi tilassa saatetaan tarvita myös erillistä lämmitystä. Kondenssikuivaus on toimivampi vaihtoehto tilan ollessa erittäin lämmin ja kostea. Laitteita voi myös käyttää yhdessä tilan kuivaamiseksi. Jotta adsorptiokuivaus soveltuu rakennuksen tilojen kuivaukseen, tilat tulee eristää tehokkaasti.
Aiheesta muualla

Gles.fi – Tilakuivauksen ohjeistus (Arkistoitu – Internet Archive)
Puolijänteinen lihas

Puolijänteinen lihas värjätty punaiseksi
Puolijänteinen lihas (lat. musculus semitendinosus) kuuluu takaraajan lihaksiin. Se alkaa lonkkaluun istuinluusta ja ensimmäisestä häntänikamasta sekä sialla ja hevosella myös ligamentum sacrotuberale latumista. Sen päätekohta on sääriluu. Puolijänteinen lihas osallistuu lonkkanivelen ojentamiseen sekä polvinivelen koukistamiseen ja sisäkiertoon.
Puolijäykkärunkoinen ilmalaiva

Tutkimusmatkailija Roald Amundsen lensi Pohjoisnavan yli  Norge-nimisellä puolijäykällä ilmalaivalla vuonna 1926.
Puolijäykkärunkoinen ilmalaiva on ilmalaiva, joka pysyy muodossaan osittain nostekaasun paineen ja osittain kiinteän tukirakenteen avulla. Puolijäykässä ilmalaivassa on kölirakenne, johon on kiinnitetty aluksen moottorit ja gondoli. Nykyään käytössä oleva Zeppelin NT on puolijäykkärunkoinen ilmalaiva.
4. elokuuta

4. elokuuta on gregoriaanisen kalenterin mukaan vuoden 216. päivä (217. päivä karkausvuonna). Vuodesta on jäljellä 149 päivää.
Nimipäivät

suomalainen kalenteri: Veera
suomenruotsalainen kalenteri: Vera
ortodoksinen kalenteri: Maksim, Kustaa, Martti, Teino
pohjoissaamenkielinen kalenteri: Verá
vanhemmissa kalentereissa: Aristarchus, Aristarkus, Arne, Dominicus, Dominius, Maria, Tarkki, Toivikki
Tapahtumia

70 – Jerusalemin piiritys: roomalaiset valtasivat Jerusalemin ja tuhosivat sekä ryöstivät sen temppelin.
1578 – Ksar el-Kebirin taistelu: marokkolaiset voittivat portugalilaiset joukot. Portugalin kuningas Sebastian sai surmansa (katosi taistelussa) Pohjois-Afrikassa ja hänen iäkkäästä sukulaisestaan, kardinaali Henrikistä tuli vallanperijä. Tästä seurasi Portugalissa vallanperimyskriisi.
1704 – Espanjan perimyssota: englantilais-hollantilaiset joukot valtasivat Gibraltarin.
1789 – Säätyjen erioikeudet lakkautettiin Ranskassa.
1859 – Höytiäisen vedet laskettiin Pyhäselkään.
1914 – Ensimmäinen maailmansota: Yhdistynyt kuningaskunta julisti sodan Saksalle ja Yhdysvallat julistautui puolueettomaksi.
1932 – Suomen oloissa harvinaisen voimakas ja laaja-alainen trombi riehui linjalla Nurmijärvi–Oitti–Konginkangas.
1944 – Eduskunta valitsi poikkeuslailla Carl Gustaf Emil Mannerheimin Suomen presidentiksi.
1944 – Holokausti: alankomaalaisen tiedonantajan vihje johti Gestapon suljettuun varastoon Amsterdamissa, mistä löydettiin juutalainen päiväkirjanpitäjä Anne Frank perheineen.
1964 – Vietnamin sota: yhdysvaltalaiset hävittäjäalukset USS Maddox ja USS C. Turner Joy väittivät joutuneensa hyökkäyksen kohteeksi Tonkininlahdella. Lentotukialus USS Ticonderogalta lähetettyjen lentokoneiden uskottiin upottaneen kaksi tai kolme pohjoisvietnamilaista torpedovenettä. Tapahtumat ovat edelleen kiistanalaisia. Tapaus johti niin sanottuun Tonkininlahden kriisiin.
1979 − Suomen Maaseudun Puolueen perustaja Veikko Vennamo jätti puolueen puheenjohtajan tehtävät SMP:n 20-vuotisjuhlakokouksessa Porissa ja uudeksi puheenjohtajaksi valittiin hänen poikansa Pekka Vennamo.
1983 – Thomas Sankarasta tuli Ylä-Voltan presidentti.
1984 – Ylä-Volta muutti nimensä Burkina Fasoksi.
1991 – Kreikkalainen risteilyalus M/S Oceanos upposi Etelä-Afrikan rannikolla, mutta kukaan ei kuollut.
1995 – Kroatian sota: Operaatio Myrsky alkoi Kroatiassa.
1997 – Terminator 2 -elokuvan mukaan maailmanlopun käynnistävä kuvitteellinen Skynet-niminen supertietokone käynnistetään.
2007 – Avaruustutkimus: Phoenix-luotain laukaistiin kohti Marsia.
2008 – Televisiokanava YLE TV1+ lakkautettiin. Tilalle tuli vasta helmikuussa 2009 Nelosen maksuton televisiokanava Liv.
2009 – Urallaan 1 454 NHL-ottelua pelannut jääkiekkoilija Teppo Numminen lopetti uransa.
2010 – Veera-myrsky koetteli Suomea.
2020 – Libanonin pääkaupungin Beirutin satama-alueella räjähti satamaan varastoitu ammoniumnitraattilasti. Tahaton räjähdys oli voimakkuudeltaan suurimpia, jonka ihminen on toiminnallaan aiheuttanut ilman ydinlatausta. Ainakin 154 ihmistä kuoli ja ainakin 5 000 loukkaantui.
Juhlapäiviä

Burkina Faso: Vallankumouksen vuosipäivä.
Cookinsaaret: Constitution Day (”Perustuslain päivä”), juhlakausi alkaa heinäkuun viimeisenä perjantaina ja kestää lähes kaksi viikkoa.
El Salvador: Transfiguration (pankit suljettu).
| 0 | 1 | 2 |
| --- | --- | --- |
|  |   Lyhyt tiivistelmä päivästä 4. elokuuta: |  |
:   Francesco Hayez, Jerusalemin temppelin hävitys, 1867. 70 – Roomalaiset valtasivat Jerusalemin ja tuhosivat sen temppelin.  1789 – Säätyjen erioikeudet lakkautettiin Ranskassa.  1792 – Englantilainen runoilija Percy Bysshe Shelley syntyi.  1914 – Ensimmäinen maailmansota: Britannia julisti sodan Saksalle ja Yhdysvallat julistautui puolueettomaksi.  1944 – Eduskunta valitsi poikkeuslailla Carl Gustaf Emil Mannerheimin Suomen presidentiksi.  1961 – Yhdysvaltain presidentti Barack Obama syntyi.  
Katso myös: kalenteri ~ 3. elokuuta, 5. elokuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Puy de Sancy

Puy de Sancy
| --- | --- |
Tyyppi:  free flight site (d) (käännä suomeksi) 
Sijainti:   Puy-de-Dôme, Auvergne, Ranska
Vuoristo:  Ranskan keskiylänkö
Korkeus merenpinnasta:  1 886 m
Prominenssi:  1 579  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Puy de Sancy (oks. puèi de la Crotz) on Ranskan keskiylängön korkein vuori, jonka huippu on 1 886 metrin korkeudessa. Puy de Sancy on osa vanhaa kerrostulivuorta, joka on purkautunut viimeksi yli 220 000 vuotta sitten.
Pohjoisia ja eteläisiä rinteitä käytetään lasketteluun. Vuoren rinteille on asennettu myös muutama hiihtohissi.
Aiheesta muualla

Wikimedia Commonsissa on kuvia tai muita tiedostoja aiheesta .
The Sancyn hiihtoalue
9. heinäkuuta

9. heinäkuuta on gregoriaanisen kalenterin mukaan vuoden 190. päivä (191. päivä karkausvuonna). Vuodesta on jäljellä 175 päivää.
Nimipäivät

suomalainen kalenteri: Jasmin, Ilta, Jade, Nanna, Jasmiina
suomenruotsalainen kalenteri: Nanna, Nanny, Jasmine
ortodoksinen kalenteri: Valto
pohjoissaamenkielinen kalenteri: Nánná, Nánni
vanhemmissa kalentereissa: Cyrilla, Cyrillus, Gillis, Götilda, Kyrillus, Lyyli
Tapahtumia

1762 – Katariina Suuri nousi Venäjän hallitsijaksi.
1789 – Ranskan vallankumous: Ranskan kansalliskokous muutti nimensä perustuslakia säätäväksi kansalliskokoukseksi ja julisti kansan edustajana olevansa kuninkaan yläpuolella.
1790 – Kustaa III:n sota: Ruotsinsalmen toinen meritaistelu päättyi Ruotsin historian suurimpaan merivoittoon sen laivaston voittaessa Venäjän laivaston.
1816 – Argentiina itsenäistyi Espanjan vallasta.
1846 – Kalifornian tasavalta hajosi.
1900 – Boksarikapina: eurooppalaiset joukot valtasivat takaisin Tianjinin Kiinassa.
1914 – Turussa mitattiin korkein Suomessa havaittu lämpötila, vuoteen 2010 saakka: 35,9 °C.
1922 – Johnny Weissmuller ui 100 metrin uinnin maailmanennätyksen vapaalla tyylillä 58,6 sekuntia alittaen siten ensimmäisenä minuutin haamurajan.
1929 – Tulipalo tuhosi Ainolan huvilan Oulussa.
1937 – Vallisaaressa tapahtui räjähdysonnettomuus puolustusvoimien ammusvarikolla, jossa kuoli 12 ihmistä.
1943 – Toinen maailmansota: Operaatio Husky. Liittoutuneet nousivat maihin Sisiliassa.
1944 – Toinen maailmansota: Normandian maihinnousu. Brittiläiset ja kanadalaiset joukot valtasivat Caenin Ranskassa.
1944 – Toinen maailmansota: Saipanin taistelu. Yhdysvaltain joukot valtasivat Saipanin.
1944 – Toinen maailmansota: Talin–Ihantalan taistelu Suomen ja Neuvostoliiton välillä jatkosodassa päättyi.
1945 – Täydellinen auringonpimennys Suomessa.
1958 – Alaskan rannikolle iski Lituya Bayn megatsunami.
1979 – Voyager 2 -avaruusluotain lensi Jupiterin ohi.
1982 – Ilmailu: Pan Amin lento 759:n Boeing 727 syöksyi maahan Kennerissä Louisianassa, kaikki koneen 146 matkustajaa ja miehistön jäsentä sekä kahdeksan muuta maassa ollutta saivat surmansa.
2002 – Afrikan unioni perustettiin Addis Abebassa Etiopiassa. Järjestön ensimmäinen puheenjohtaja oli Etelä-Afrikan presidentti Thabo Mbeki.
2006 – Jalkapallon MM-kisat: loppuottelu Berliinissä. Italia voitti Ranskan rangaistuspotkuin 5–3.
Kuolleita

518 – Anastasios I, Bysantin keisari (s. 430)
1746 – Filip V, Espanjan kuningas (s. 1683)
1797 – Edmund Burke, brittiläinen filosofi ja valtiomies (s. 1729)
1850 – Mírzá 'Alí-Muhammad (”Báb”), persialainen uskonnollisen liikkeen baabilaisuuden perustaja (s. 1819)
1850 – Zachary Taylor, 12. Yhdysvaltain presidentti (s. 1784)
1856 – Amedeo Avogadro, italialainen tiedemies (Avogadron laki) (s. 1776)
1937 – Oliver Law, yhdysvaltalainen sotilas ja kommunisti (ensimmäinen musta yhdysvaltalainen komentaja, kuoli Espanjan sisällissodassa) (s. 1899)
1965 – Louis Harold Gray, englantilainen fyysikko ja radiobiologi (s. 1905)
1974 – Earl Warren, yhdysvaltalainen poliitikko (Kalifornian kuvernööri ja Yhdysvaltain korkeimman oikeuden puhemies) (s. 1891)
1990 – Maire Gullichsen, suomalainen taiteen mesenaatti (s. 1907)
2002 – Rodney Stephen Steiger (”Rod Steiger”), yhdysvaltalainen Oscar-palkittu näyttelijä (Yön kuumuudessa) (s. 1925)
2008 – Leo Heinänen, suomalainen rakennusneuvos ja rakennusmestari (s. 1916)
2009 – Rudy Toth, kanadalainen säveltäjä, sovittaja, kapellimestari, pianisti ja cimbalominsoittaja (s. 1925)
2011 – Arvo Salo, suomalainen lehtimies, kirjailija, kansanedustaja ja ministeri (s. 1932)
2014 – Ken Thorne, brittiläinen televisio- ja elokuvasäveltäjä (s. 1924)
2015 – Christian Audigier, ranskalainen muotisuunnittelija ja yrittäjä (s. 1958)
2015 – Jekaterina Genijeva, venäläinen kirjastonhoitaja ja kirjailija (s. 1946)
2015 – Michael Masser, yhdysvaltalainen lauluntekijä ja musiikkituottaja (s. 1941)
2015 – David M. Raup, yhdysvaltalainen paleontologi (s. 1933)
2017 – Ilja Glazunov, venäläinen taidemaalari (s. 1930)
2018 – Peter Carington, brittiläinen poliitikko, Naton pääsihteeri 1984–1988 (s. 1919)
2018 – Veikko O. Hyvönen, suomalainen oikeustieteilijä ja professori (s. 1929)
2018 – Jussi Hyyppä, suomalainen professori, Teknillisen korkeakoulun rehtori 1985–1994 (s. 1930)
2019 – Freddie Jones, englantilainen näyttelijä (s. 1927)
2019 – Ross Perot, yhdysvaltalainen miljardööri, liikemies ja poliitikko (s. 1930)
2019 – Fernando de la Rúa, Argentiinan presidentti 1999–2001 (s. 1937)
2019 – Elmore Rual Torn, Jr. ("Rip Torn"), yhdysvaltalainen näyttelijä (s. 1931)
2021 – Pentti Isotalo, suomalainen jääkiekkoilja ja erotuomari (s. 1927)
2021 – Ensio Laine, suomalainen kommunistipoliitikko ja kansanedustaja (s. 1927)
2021 – Jehan Sadat, egyptiläinen ihmisoikeusaktivisti, professori ja presidentti Anwar Sadatin puoliso (s. 1933)
2022 – Ann Shulgin, yhdysvaltalainen psykoaktiivisten aineiden tutkija ja kirjailija (s. 1931)
2023 – Ragni Rissanen, suomalainen ravintola- ja hotellialan yrittäjä (s. 1931)